Document ID: 31990L0653

Direktiva Sveta
z dne 4. decembra 1990
o spremembah za izvajanje nekaterih direktiv Skupnosti o statistiki prevoza blaga in statistiki cen za plin in električno energijo v Nemčiji
(90/653/EGS)
SVET EVROPSKIH SKUPNOSTI JE
ob upoštevanju Pogodbe o ustanovitvi Evropske gospodarske skupnosti in zlasti člena 213 Pogodbe,
ob upoštevanju predloga Komisije [1],
ob upoštevanju mnenja Evropskega parlamenta [2],
ob upoštevanju mnenja Ekonomsko-socialnega odbora [3],
ker je Svet sprejel Direktivo 78/546/EGS [4], nazadnje spremenjeno z direktivami 89/462/EGS [5], 80/1119/EGS [6] in 80/1177/EGS [7], vse spremenjene z Aktom o pristopu Španije in Portugalske, o statistiki prevoza blaga;
ker je Svet sprejel Direktivo 90/377/EGS v zvezi s postopkom Skupnosti za večjo preglednost cen plina in električne energije, ki se zaračunavajo industrijskim končnim uporabnikom [8];
ker bo od datuma združitve Nemčije naprej zakonodaja Skupnosti v celoti veljavna na ozemlju bivše Nemške demokratične republike;
ker naj bi se regionalna razčlenitev za statistiko prevoza razširila tako, da bo zajemala tudi ozemlje bivše Nemške demokratične republike;
ker naj bi se seznam uprav, ki upravljajo glavna železniška omrežja, spremenil za namen statistike o prevozu blaga po železnici;
ker naj bi se regionalna in območna razčlenitev statistik cen za plin in električno energijo razširila tako, da bo zajeto tudi ozemlje bivše Nemške demokratične republike;
ker trenutno stanje ne omogoča natančne opredelitve zadevnih regij in območij,
SPREJEL NASLEDNJO DIREKTIVO:
Člen 1
1. Za regionalno razčlenitev statistike o prevozu blaga iz direktiv 78/546/EGS, 80/1177/EGS in 80/1119/EGS Zvezna republika Nemčija opredeli regije na ozemlju bivše Nemške demokratične republike in jih sporoči Komisiji pred datumom, s katerim se začasni ukrepi, ki so bili predloženi na podlagi Direktive 90/476/EGS, zamenjajo s prehodnimi ukrepi, v vsakem primeru najkasneje do 31. decembra 1990. Ta informacija se sporoči v vednost Evropskemu parlamentu in Svetu.
2. Za namen regionalne statistike o prevozu blaga po železnici, ki jo zajema Direktiva 80/1177/EGS, Zvezna republika Nemčija sporoči imena uprav, ki upravljajo železniške proge in naprave v Nemčiji pred datumom, s katerim se začasni ukrepi, ki so bili predloženi na podlagi Direktive 90/476/EGS, zamenjajo s prehodnimi ukrepi, in v vsakem primeru najkasneje do 31. decembra 1990. Ta informacija se sporoči v vednost Evropskemu parlamentu in Svetu.
Člen 2
Za namen regionalne in območne razčlenitve statistike o cenah za plin in električno energijo, ki jo zajema Direktiva 90/377/EGS, Nemčija opredeli regije in območja na ozemlju bivše Nemške demokratične republike najkasneje do 1. julija 1992 in jih sporoči Komisiji. Ta informacija se sporoči v vednost Svetu in Evropskemu parlamentu.
Člen 3
Komisija je pooblaščena, da spremeni:
- Prilogo II k direktivam iz člena 1(1),
- člen 1(2)(a) Direktive 80/1177/EGS,
- prilogi I in II k Direktivi 90/377/EGS, po predhodnem posvetu s pristojnim odborom v skladu s postopkom, določenim v členu 7 te direktive.
Člen 4
Ta direktiva je naslovljena na države članice.
V Bruslju, 4. decembra 1990

Labels: 19
5
14
8
12
18